# e-pad
## Brezhoneg
### Etimologiezh

    Diwar an araogenn e hag an anv-kadarn pad.

### Araogenn

e-pad /eˈpɑːt/
* A-hed ur pennad amzer ; e-doug
** Ne c'hellan ket kontañ deoc'h amañ kement tra a galon a voe graet e-pad emgann Kergidu ; [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 215.)
** E-pad ar brezel on-eus bet naon, kred ahanon ! — (Jules Gros, Le trésor du breton parlé Première Partie, 1966, p. 166.)
** e-pad an deiz
** E-pad an deiz emañ o choukata traou. — (Jules Gros, Le trésor du breton parlé Première Partie, 1966, p. 166.)
** E-pad Doue 'n deiz e vez hennez o chaokad e henou. — (Jules Gros, Le trésor du breton parlé Première Partie, 1966, p. 166.)
* e-pad an noz
** ... ne gouskas takenn e-pad an noz. — (KARB1, p. 237.)
** Epad an nos n'hen doa kousket taken o sonjal penaos displega an traou sklear [...] — (Feiz ha Breiz niv. 2, C'hwevrer 1909, p. 39.)
** An hini bihan a oa o harmad e-pad an noz. — (Jules Gros, Le trésor du breton parlé Première Partie, 1966, p. 166.)
** E-pad an noz e oa o termal gant ar boan en he zroad. — (Jules Gros, Le trésor du breton parlé Première Partie, 1966, p. 166.)
* e-pad ar sizhun, e-pad ar miz, e-pad ar bloaz:
** Hennez na vez ket er gêr e-pad ar zizun. — (Jules Gros, Le trésor du breton parlé Première Partie, 1966, p. 166.)
* e-pad buhez un den
** Sell aze, 'vat, eur fas vil hag a zo bet brao dezi e-pad he buhez ! — (Jules Gros, Le trésor du breton parlé Première Partie, 1966, p. 90.)
** Me n'am-eus greet nemed labourad e-pad ma buhez. — (Jules Gros, Le trésor du breton parlé Première Partie, 1966, p. 166.)
** Honnezh n’he deus graet nemet roulañ e-pad he buhez, — (Jules Gros, Le trésor du breton parlé Première Partie, 1966, p. 38.)
* e-pad an amzer : a-hed an amzer
** Ne chomin ket e-pad an amzer ! — (Jules Gros, Le trésor du breton parlé Deuxième Partie, 1970, p. 17.)

#### Troioù-lavar

* e-pad pell amzer
* e-pad un devezh
* e-pad ma
* e-pad pell
* e-tro-pad

#### Troidigezhioù

* galleg : durant , pendant (toute la durée de)